พอดีถูกหมากัด เป็นหมาจรจัดอ่ะค่ะ แผลมีเลือดออก+ถลอกเป็นรอยปาก(เลือดไหลเรื่อยๆเลยเอาสำลีมาอุดไว้ก่อน) เริ่มมีอาการปวดตรงแผล จำเป็นต้องไปโรงพยาบาลทันทีมั้ยคะ ไปได้ช้าสุดกี่ชม. คะ
สวัสดีค่ะ หากโดนสุนัขจรจัดกัดจนมีแผลที่มีเลือดออก แนะนำควรฉีดวัคซีนป้องกันพิษสุนัขบ้า รวมถึงฉีดอิมมูโนโกลบูลิน (เซรุ่ม) ร่วมด้วย โดยควรรีบไปฉีดให้เร็วที่สุด เพื่อให้เกิดประสิทธิภาพสูงสุด หากไม่สะดวกไปในทันที อย่างน้อยก็ควรเป็นในวันเดียวกันค่ะ และหากจะช้าสุด ก็ไม่ควรเกิน 3 วันค่ะสำหรับบาดแผลที่มีเลือดออก ควรรีบล้างออกด้วยน้ำสะอาด และฟอกสบู่ แล้วล้างออกด้วยน้ำเปล่าอีกครั้ง โดยควรรีบทำให้เร็วที่สุด เพื่อให้เชื้อโรคออกไปจากบาดแผลมากที่สุดค่ะ หลังจากนั้น ควรกดบาดแผลให้เลือดหยุดไหล หากเลือดไม่ไหลมากแล้ว อาจรอเวลาไปพบแพทย์ได้ แต่หากเลือดยังคงไหลออกไม่หยุด ก็ควรรีบไปพบแพทย์โดยเร็วค่ะ ซึ่งแพทย์จะทำการห้ามเลือด ดูแลบาดแผล และจ่ายยาปฏิชีวนะที่เหมาะสมให้ค่ะ นอกจากนี้ หากในช่วง 5 ปีที่ผ่านมา ยังไม่เคยฉีดวัคซีนพิษสุนัขบ้ากระตุ้น แพทย์ก็จะฉีดให้ด้วยค่ะ